CELEX: 32015R1920
Language: sk
Date: 2015-10-26 00:00:00
Title: Vykonávacie nariadenie Rady (EÚ) 2015/1920 z 26. októbra 2015, ktorým sa vykonáva nariadenie (EÚ) č. 1352/2014 o reštriktívnych opatreniach vzhľadom na situáciu v Jemene

27.10.2015   
            
            
               SK
            
            
               Úradný vestník Európskej únie
            
            
               L 281/3
            
         VYKONÁVACIE NARIADENIE RADY (EÚ) 2015/1920
   z 26. októbra 2015,
   ktorým sa vykonáva nariadenie (EÚ) č. 1352/2014 o reštriktívnych opatreniach vzhľadom na situáciu v Jemene
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 1352/2014 z 18. decembra 2014 o reštriktívnych opatreniach vzhľadom na situáciu v Jemene (1), a najmä na jeho článok 15 ods. 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Bezpečnostná rada Organizácie Spojených národov („BR OSN“) prijala 26. februára 2014 rezolúciu BR OSN č. 2140 (2014), v ktorej sa požaduje, aby sa na osoby, ktoré označí výbor zriadený podľa bodu 19 rezolúcie BR OSN č. 2140 (2014) (ďalej len „výbor“), uplatňovali obmedzenia cestovania a aby sa zmrazili finančné prostriedky a aktíva osôb, ktoré výbor označí.
            
         
               (2)
            
            
               Výbor označil 7. novembra 2014 tri osoby na základe kritérií stanovených v bode 17 rezolúcie BR OSN č. 2140 (2014).
            
         
               (3)
            
            
               Rada 18. decembra 2014 prijala nariadenie (EÚ) č. 1352/2014.
            
         
               (4)
            
            
               Výbor 16. septembra 2015 zmenil informácie týkajúce sa jednej osoby.
            
         
               (5)
            
            
               Nariadenie (EÚ) č. 1352/2014 by sa malo preto zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha I k nariadeniu (EÚ) č. 1352/2014 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 26. októbra 2015
      
         
            Za Radu
         
         
            predsedníčka
         
         F. MOGHERINI
      
   
   
      (1)  Ú. v. EÚ L 365, 19.12.2014, s. 60.
   
      PRÍLOHA
      V zozname osôb, subjektov a orgánov uvedenom v prílohe I k nariadeniu (EÚ) č. 1352/2014 sa záznam č. 5 v časti A „Osoby“ nahrádza takto:
      
         
                     „5.
                  
                  
                     
                        Ahmed Ali Abdullah Sal eh (alias: Ahmed Ali Abdullah Al-Ahmar)
                     
                        Funkcia: bývalý veľvyslanec, bývalý brigádny generál. Dátum narodenia: 25. júl 1972. Štátna príslušnosť: Jemen. Číslo cestovného pasu: a) jemenský cestovný pas č. 17979 na meno Ahmed Ali Abdullah Saleh (uvedené v diplomatickom preukaze totožnosti č. 31/2013/20/003140, pozri nižšie); b) jemenský cestovný pas č. 02117777 vydaný 8.11.2005 na meno Ahmed Ali Abdullah Al-Ahmar; c) jemenský cestovný pas č. 06070777 vydaný 3.12.2014 na meno Ahmed Ali Abdullah Al-Ahmar. Adresa: Spojené arabské emiráty. Ďalšie informácie: Zohrával kľúčovú úlohu pri podpore vojenskej expanzie húthíovcov. Zapájal sa do činností, ktoré ohrozujú mier, bezpečnosť alebo stabilitu Jemenu. Ahmed Saleh je syn bývalého prezidenta Jemenskej republiky Aliho Abdullaha Saleha. Ahmed Ali Abdullah Saleh pochádza z oblasti známej ako Beít al-Ahmar, ktorá sa nachádza približne 20 kilometrov na juhovýchod od hlavného mesta Saná. Diplomatický preukaz totožnosti č.: 31/2013/20/003140, vydaný 7.7.2013 ministerstvom zahraničných vecí Spojených arabských emirátov na meno Ahmed Ali Abdullah Saleh; súčasný stav: zrušený. Dátum označenia zo strany OSN: 14.4.2015.
                     
                        Ďalšie informácie zo súhrnu dôvodov zaradenia do zoznamu, ktoré poskytol sankčný výbor:
                     
                     Ahmed Ali Saleh pôsobí s cieľom oslabiť autoritu prezidenta Hadiho, zvrátiť jeho pokus o reformu armády a zabrániť pokojnému prechodu Jemenu k demokracii. Zohral kľúčovú úlohu pri podpore vojenskej expanzie húthíovcov. Do polovice februára 2013 vydal Ahmed Ali Saleh tisícky nových pušiek brigádam republikánskej gardy a neidentifikovaným kmeňovým šejkom. Tieto zbrane sa pôvodne obstarali v roku 2010 a boli vyhradené na neskoršie použitie s cieľom získať si vernosť ich príjemcov, a tým politickú výhodu.
                     Keď Salehov otec, bývalý prezident Jemenskej republiky Ali Abdullah Saleh, odstúpil v roku 2011 zo svojej funkcie, Ahmed Ali Saleh si udržal svoju pozíciu veliteľa republikánskej gardy Jemenu. Po viac ako roku prezident Hadi odvolal Saleha, no napriek tomu si v jemenskej armáde zachoval značný vplyv aj po tom, ako bol zbavený velenia. Ali Abdullah Saleh bol označený OSN podľa rezolúcie BR OSN č. 2140 v novembri 2014.“